# data[].attributes.headline
פאדלט יקר- ברק

# data[].attributes.subject
פאדלט יקר- ברק

# data[].attributes.body
פאדלט יקר, השבוע כרגיל עבר בטיל, אבל עם לא מעט חיוכים וסימון וי על משימות.
מעבר למשימות התוכן שכוללות הפקה של סרטון למתודולוגיה, ארגון של 3 סדנאות ניהול נגר ועוד סיור לקראת סוף השנה לנעמן (כשיהיה תאריך אעדכן- יהיה שווה!)
היו השבוע כמה פגישות וטלפונים לשיפור יחסי העבודה והשותפויות. בשבילי, או שזה היה בא לי בצורה טבעית וספונטנית או שלא. והשבוע יחד עם תשומת לב לקראת השנה הבאה שמתי לזה לב ולקחתי צעד יותר אקטיבי למען שיפור היחסים והעבודה. (מרים לעצמי).
בסדנת בישול בשני היה ממש כיף וטעים (מאיה, חסרת) תודה! וברביעי, יחד עם רועי השתתפתי באירוע השקה של המדריך לתכנון נחלים בהשראת מוטי קפלן (תמא 1) מדריך נהדר, עם המון כוונות טובות (בלי ציניות) עם התייחסות רצינית לסוגיות קשות. אבל ממה שהוצג לא הייתי קורא לזה מדריך במובן של MANUAL, יותר כמו ספר פרשנות של ההיגדים בתמא 1, פרק הנחלים. המפגש עצמו היה חגיגי נעים ומלמד. "מאז שאתם קיימים (אגמא) צריך לעמוד בסטנדרט סיורים גבוה" ג'.ג.
מאחל לכולנו חג שמח ושנה מעולה מלאה בעשיה ופריחה.

# data[].attributes.headline
השבוע של יעלס

# data[].attributes.subject
השבוע של יעלס

# data[].attributes.body
השבוע הזה יצא לי שתי פגישות יחד שותפים מפרויקטי ההדגמה,  וזה הזכיר לי כמה חשוב לפגוש פנים מול פנים אנשים שעובדים אותם ולא בזום אן בטלפון. זה ממש משנה ומשפר את הדינמיקה ובכלל מייצר אוירה טובה יותר לעבוד בה.

השבוע שלי-
אז קודם כל תודה על הסדנת בישול היה כה נהדר שקניתי לעצמי מצרכים לספרינג רול ביתי(:

אצלי על הפרק-
1. הסרטון של התפיסה האגנית עבר לידיים של סטודיו אמור ליצירת תסריט חדש. תודה לכולם כל סיעור המוחות ההוא בישיבה, ולכל מי שטרח להשקיע בזה זמן חשיבה מעבר
2. היום היה מפגש מסכם של תהליך הניטור בדיפלה, היה עשיר ומעניין, רועי פירט קצת אז לא אחזור על דבריו.. אאסוף את החומרים למי שמעוניין לעיין בהם
3. במקביל מתחילים להתארגן לקראת הכנס השנתי של הקונסורציום האירופאי, הייתה השבוע פגישה באחת מחבילות העבודה ואני מתחילה להכין את הפרזנטציה הכללית. הרבה מונחים אקולוגיים באנגלית. Wish me luck.
4. מדריך הקיקיון כבר תופס צורה אמיתית סיימנו היום לשפץ את התוכן שלו ושבוע הבא יעבור לגרפיקה.
5. לסיום, הרבה אימיילים תיאומים ופוליטיקות קטנות סביב תיאום וועדת ההיגוי ומפגש שיתוף חקלאים בנהלל העסיקו אותי השבוע, דברים קטנים של להשיג כתובת מייל או ליצור קשר עם האדם הנכון שלוקח זמן ואנרגיה.
6. אה וסיום באמת, עלה פוסט קצר לכבוד ראש השנה בבלוג של נהלל, כמה עדכונים הקטנה מהשטח

המלצה שעולה לי לראש- סדרה באפליקציה של כאן11 בשם הנבחרות- על נשים בפוליטיקה, לדעתי מרתק וחשוב.

אני מחפשת להתרענן בפודקסאט חדש- מעניין אבל לא כבד - המליצו לי!

חג שמח ושנה טובה!!!!

# data[].attributes.headline
שנה טובה ומתוקה מיעל אילמר

# data[].attributes.subject
שנה טובה ומתוקה מיעל אילמר

# data[].attributes.body
אני רוצה לשתף בהתרגשות שהיה לי שבוע שפוי למדי וזה כיף!

1. השבוע יצא לדרך המיזם המשותף של משב"ש, המשרד להגנת הסביבה, החברה להגנת הטבע ושלנו לתכנון 2 תוכניות חדשות לצד נחלים (באום אל פאחם ובעכו). זהו מיזם חלוצי בו אנחנו "אנשי הנחלים" (ככה מכנה אותנו ורד סולומון האדריכלית הראשית של משבש) נמצאים כחלק מצוות התכנון מהשלבים הראשונים ויוצרים חלופת נחל שנותנת ביטוי לשיקום ושימור הנחל, ניהול נגר והיערכות להתמודדות עם אירועי אקלים קיצוניים. השבוע קיימנו 2 פגישות התנעה עם 2 צוותי התכנון ויצאנו לדרך משותפת.
אני מתרגשת, סקרנית, חוששת, מבוהלת וממש ממש שמחה שזה אשכרה קורה!
2. יעל המרמן סולר הצטרפה לצוות וזה מאוד משמח- בקרוב נרגיש אותה יותר. היא משהו משהו!
3. חגים למיניהם מביאים איתם מלא משימות עיצוב, בניית עמודי נחיתה, סרטונים וכו' ולמרות שאני עושה כאלה דברים כבר המון זמן זה תמיד מפתיע אותי כמה זמן ותשומת לב זה דורש. השבוע הלילות שלי היו מלאים בחשיבה על הדברים האלה ועבודת קאנווה ווורדפרס. כיף!
4. נחלים Talks כבר מעבר לחג - יעלט משקיענית שיא! יהיה מעולה מקווה שכולכם מתכננים להגיע.
5. השנה רצה לי מהר מדי :) בסוף החגים נפרסם תוכנייה משוגעת של פעילויות אגמא עד סוף 2022. יש שפע של דברים טובים בתנור.
6. גם השבוע אני מסיימת עם מיליון משימות שלא הספקתי וקצת שמחה שימי סוכות לפנינו שיאפשרו סגירת משימות שקטות.

טיפ לשנה החדשה - לבחור חלום אחד להגשים בשנה החדשב ולהגיד למישהו קרוב או מישהי קרובה שזה החלום ולבקש ממנו או ממנה להיות תומך או תומכת ההגשמה שלכם. זה ממש עובד מניסיון!

# data[].attributes.headline
קאמבק חלקי לאגמא בנסיקה, קמחגי

# data[].attributes.subject
קאמבק חלקי לאגמא בנסיקה, קמחגי

# data[].attributes.body
השבוע המשכתי להפנים שינויים , להיזכר מה מי מו, להירשם ולצפות בכל מה שהיה - וואו!, להסיר חלודה מלהיכנס לתהליך כתיבה שוב ולחזור לעומקו של המונח התפיסה האגנית המשלבת.
בחלק הצלחתי יותר בחלק פחות, מקרה בוחן רכסים מתקדם ומחכה לסופו. לפי הבנתי הוא אחד מהאחרונים שלנו.

בסיכום השנה ביחד היה נעים לשמוע עוד מה עובר על כולם ומה כולם הפיקו, בתוך השנה העמוסה הזו קשה לזקק, וזה היה סשן חשוב, אני הייתי בה עמוסת הורמונים וזה קצת טלטל את היכולת להתמקד, אבל התגשם חלום ילדות להתבטאות. עכשיו נדמה שאלבי בעצם היה פה כל הזמן.

טיפ טופ-
לכתוב מה קורה אצלך בתחילת הודעת דואל, במשפט קליל, ולהתכוון באמת לשאלה מה שלומך שאתה כותב לצד השני. כתיבה עם כוונה מורגשת יותר מכתיבה ׳בפורמט׳ כי צריך.

כשיש זמן נסיעה עם מישהו מהצוות, תדברו איתו על מה קורה מחוץ לעבודה, זה זמן טוב לנצל במקום לרוץ ישר לדברים שעל סדר היום.

זהו היה שבוע שטס מהר  עם הרבה משימות לקראת לימודים ועם המשפחה- אחי מחר מתחתן עם אהובת ליבו
שנה שמחה מבורכת בכל טוב ובאהבה לכולם ולכולן 🫶🏼

# data[].attributes.body
מי בכלל זוכר ששבוע שעבר עוד היינו בדנמרק?

עוד שבוע מלא עבר באגמא עם המשך של פרוייקטים קיימים, יציאה לדרך של פרוייקטים חדשים, ותכנון טנטטיבי לפרוייקים עתידיים. יומיים של מפגשי חוץ וסדנת בישול אחת!

מדריך הנחלים הושק באופן רשמי ביום רביעי השבוע באירוע של החלהט, שהזכירו אותנו לא אחת כשותפים לדרך בהטעמה וההנגשה של המדריך. עוד נדרש מאיתנו לקרוא אותו לעומק, ובנוסף לשמוע מהכותבים עצמם על המדריך והשימוש בו. האירוע כלל הרצאה קצרה (ממש על קצה קצהו של המזלג) על המדריך וסיור באזור. ראינו תכנון לקוי בשכונת היין באשקלון, נחל מהונדס ואסטואר שכרגע ניצל מתכנית בינוי. שליש אופטימיות. על הדרך גיליתי שמוטי קפלן גיאולוג במקור, בוגר העברית איך לא...

היום בנחל מערות הוצג סיכום שלב הניטור של הדיפלה. נעשתה עבודה מעמיקה וטובה, אם כי במקומות מסויימים עדיין ישנם פערי מידע, לגיטימי. הדיון בסוף היה מעניין, ובו שמענו את המנטרים השונים מתייחסים למה לדעתם צריך לעשות בהמשך מבחינת ניטור ושיקום. גם אנשי סביבה רואים את העולם דרך הפריזמה שלהם.....מנטרי הציפורים רוצים קנה, אנשי הצמחים נגד הקנה, אנשי היונקים רוצים חתולי בר, אל מול אלו שאומרים שזה בכלל לא מקומם....טוב שיש רק שני מנהלים לפרוייקט...

ההכנות לקראת ביקורו של מרטין ומרק מהrrc ייצאו מייד לדרכן, כרגע שריינו יומנים ל7-11.11.
הדגש יהיה פרוייקטי ההדגמה+סדנה רוחבית. הייתה שיחה קצרה אך מעניינת איתו בנושא כלי הערכה והצורה בה הוא מגדיר פרוייקטי שיקום נחל.

וטיזר לקראת שתפ שלנו עם נעמה טשנר מבן גוריון ורשות ניקוז ערבה....

ומי שהגיע עד כאן. טיפ לשנה החדשה- למי שטרם טבל/ה בים בחורף ביום סערה, או לחילופין לעמוד על שובר גלים בזמן שנכנסת חזית בלילה עם ברקים. מציע לחוות.

שבת שלום ושנה טובה!

# data[].attributes.body
שנה טובה לכולם!
השבוע היה די משוגע וגדוש באירועים, שכבר קצת קשה לי להזכר מה היה בתחילתו.

ביומיים האחרונים השתתפתי ב2 תהליכים מאד משמעותיים בציפורי:

1) אתמול היה מפגש מומחים שערך כ6 שעות- בעצם התכנסות בעלי עניין ומקצוע שונים ברשות ניקוז קישון, והוצגו ארבעת התכניות המתחמיות וקיבלו התייחסויות. היה גם דירוג ותיעדוף של הפרוייקטים. זאת פעם שלישי שאני רואה את התכניות, ויצאתי יותר אופטימית מהפכנים הקודמות. היה דיון מאד מעניין. הנקודה היא שצריך לראות שבאמת התכניות מתכנסות לתכנית אגנית רציפה ולא לסל פרוייקטים שלא קשורים אחד לשני.

2) היום היתה התכנסות צוות מנחה לגיבוש תכנית הפעולה של הפרוייקט בקיבוץ דליה: חיים, אורי רגב, חנוך, אלון פרלמן בהנחיית זיו גפן. לקחו את הדיון מאתמול והתחברו חזרה לחזון והעקרונות, והיה ממש דיון מעניין. זה היה מרשים ואפילו מפתיע לראות את צוות הגברים הזה פתאום כותב על פתקים ומדביק על הקיר, וזה לא סדנה שלנו. הדיון הזה היה בעצם נקודה סופר קריטית בפרוייקט, בעצם בו הוחלט באיזה פרוייקטים להשקיע 100 מיליון שקל. היה מעניין להיות עדה לזה, ובאמת אני חושבת שזיו וכולם ניהלו את זה מאד יפה. יחד עם זאת הפרוייקט סבוך מורכב, גם ברמה הפרקטית וגם במערכות היחסים שבו, ואני כל הזמן שואלת את עצמי כמה הוא בסוף אגני, וכמה הוא פרוייקט שיקום, והאם הפרוייקטים שנבחרו מתחברים בסוף לראייה והתכמית האגנית, והאם זה לא בסוף פרוייקטים שבליבם פיתוח....לארוז הכל לתיק מתודולוגי אחד

3) מעבר לזה קידמנו השבוע את הסיורים בציפורי  וגם חשיבה על קידום הבלוג עם היעליות האלופות! וגם התעסקות עם התיק המתודולוגי

ברמה האישית מחר אנחנו חוגגים כאן עם משפחה וחברים יומולדת שנתיים ללביאקוש, ההכנות בעיצומו...

ברמה האישית2: קיבלנו אתמול אישור פה אחד מהוועדה לתכנון ובניה בגולן על הבית שלנו, ועוד כתבו בהחלטה מחמאות על התכנון. האמת זה מאד מרגש, נשאר רק אישור סופי מרמ"י ויש לנו היתר בנייה! איזה מסע זה...כבר בערך שנתיים אנחנו בתהליך הזה

וחייבת להמליץ על פודקאסט ממש מעניין עם סיפור די משוגע, תכתבו: "חצי אדם-חצי נחש"

שנה טובה לכולם!!!

נ.ב.: תודה על סדנת הבישול- היה מעולה!!

# data[].attributes.headline
השבוע שלי -מאיה

# data[].attributes.subject
השבוע שלי -מאיה

# data[].attributes.body
מרבית השבוע שלי עבר בנופיה המרהיבים והשקטים של סלובניה. מדינה יפהפיה, עם 2 מליון איש וכבוד רב לסביבה ולטבע. מדינה צנועה, רגועה, עם נופים מגוונים ואנשים אדיבים. בקיצור - מומלץ מאוד.
בין היתר, זכינו שם גם לאירוע גשם של 200 מ"מ ב24 שעות (!), שאמנם שיבש לנו את התוכנית לטיול בטבע אבל לא נראה ששיבש את השיגרה במדינה (לפחות לא באזור שבו היינו, שנחשב לאחד הכי גשומים). בהשפעת אגמא היה מעניין לראות צוותים מפנים סחף מהנהר בעיר הבירה, לזהות משטחים מחלחלים בכל מקום ואפילו להיתקל במקרה באגם מלאכותי לוויסות שטפונות שממותג כ"אתר תיירות איטית".

ובחזרה פה, המשך התקדמות בכל הערוצים - באסטרטגית מרחיבים מעגלים לראיונות, מכינים את מפגש סיכום השנה ומשפרים איסוף נתונים, על אנשי הקשר שלנו ועל הפעילות שלנו.

בנימה אישית, היות ולא הייתי איתכם בהרמת הכוסית, רוצה לאחל לכל אחת ואחד שנה ברוכה ומופלאה ולהודות על שנה נהדרת יחד.
שנה טובה,
מאיה

# data[].attributes.headline
הילה - שתהיה שנה מעולה!!!!

# data[].attributes.subject
הילה - שתהיה שנה מעולה!!!!

# data[].attributes.body
היוש!!

זה שבוע על ספידים, לא התחיל וכבר נגמר...
הנחיתה מדנמרק היתה פחות משבוע וזה נראה כה רחוק.
הקצב, העשייה והמפגשים האינטנסיביים ללא ספק מכילים המון תוכן וממלאים וזה נראה כאילו זה קרה מזמן ובעצם רק השבוע.

אז מה היה לנו בעצם?
1. ארוחה תאילנדית נהדרת שבישלנו ביחד, ממש כמו השנה הזו. ליאור ברוכה השבה ומאיה חסרת לנו מאוד!!! היה טעים ושווה במיוחד.
2. הרבה מאוד שיחות טלפון לסגירת דברים קטנים כגדולים - תחרות געתון, פרוייקט חדש בגדורה, ליווי פרוייקטים, הכנות לציפורי, סגירות של נהלל ועוד היד נטוייה.
3. מפגש מרתק בציפורי על התכנסות לקראת הגדרת תכולת הפרוייקט לחמש שנים הבאות. שיח עם הרבה משתתפים שרק ממחישים את מורכבות הפרוייקטים למול קהל מאוד מגוון ואתגרים רבים.
4. מפגש סיכום של תהליך הערכה  - הסדנא עם MLE  שבה הצגנו את כל הפעילות המרשימה שלנו בנושא שמאיה מובילה וקיבלנו פידבקים נהדרים.

בהסתכלות לאחור, זו היה שנה של קפיצת גדילה משמעותית מאוד, ובשיחה שלנו השבוע היה מרתק לראות איך יש הרבה דומה בין כולנו  -  על ההישגים, העשייה, השותפות, הקהילה שנוצרה.

לכל אחד ואחת אני רוצה להודות על חלקכם המשמעותי בהצלחה הרבה ובהתקדמות ובהישגים של אגמא.
מאחלת שנה טובה לכם ולמשפחתכם, שנה של כיף, שמחה, בריאות והרבה אהבה!!
טיפ לשנה החדשה - לעשות רשימה של 10 דברים שאתם רוצים לעשות ולהסתכל ברשימה מידיי פעם ולראות שזה קורה.....

חג שמח!!!
הילה
4.

# data[].attributes.headline
פרויקטי הדגמה

# data[].attributes.subject
פרויקטי הדגמה

# data[].attributes.body
שורק-לכיש
נתחיל מהסוף, ביום רביעי היה מפגש ראשון לקראת קידום מנהלת לנחל שורק. שלב מאוד חשוב בתהליך וסוף סוף יציאה לשותפים רחבים יותר.
גם השבוע בועז קבע פגישה לאחרי החגים עם הקרן לשיקום מחצבות על מעורבות בפרויקט. והמנהלת כגוף ניהול עתידי היא צעד קריטי לשילובה של הקרן.
לא חסרים אתגרים בפרויקט הזה, אבל הפוטנציאל שלו להדגים ריבוי שימושים אמיתי ולהתמודד עפ שאלות של וויסות סכנת שטפונות, תוך כדי יצירה מרחב טבעי שוקק ותיירותי מעוררת את התאבון ויכולה להוות מרחב מלמד לצורך עמוק שיש בתחום.

בנוסף לשיחות עם צוות התכנון ונסיונות להעמיק למרות המידור היחסי. היו לי שיחות טובות עם חברי הוועדה המלווה להכין אותם לקראת הפגישה בשבוע הבא ולוודא שתהייה נוכחות מכבדת.
פנינה: הרשות עומדת להוציא מכרז ל2 תפקידים חדשים שיעזרו הרבה בעומס על בועז וירחיבו את העיסוק של הרשות (רק צריך שמישהו יגיע ללהוציא את המכרזים)

ירדן דרומי
היו מספר פגישות זום, וסגירת פינות בשבוע האחרון של עובד בתפקיד והכניסה של אייל קמץ כמנכ״ל חדש. חגגנו תקציבים נוספים ומשמעותיים מאוד מהקול קורא של הג״ס. היו שיחות טובות עם קקל לקראת תכנון.
הקפיצה למים של ענת ושירי לקראת ניהול התהליך מול השותפות של נחל תבור מאתגרת אותן מאוד. אבל הן ממש על זה.
מקווים שלשולחנות עבודה של השותפות יתכנסו בשבוע שאחרי סוכות. ובנתיים הפעילות הקהילתית כבר בשטח עם סקרים נוספים של גלעד רונן וכלי המיפוי הקהילתי שלו שמשודרג על הדרך.

כנרת-קרית שמונה
מרים התחילה לעבוד עם הצוות ונקבע פגישה לאחרי החגים. היו לי שיחות מרתקות על שילוב מחקר נוסף בכדי לחדד את הערך הכלכלי מנקודת מבט של השלטון המקומי (שצריך להבין את הערך הכלכלי מול כלכלת התחזוקה) - ננסה לקדם. ועם נטלי לגבי תחום החינוך והקהילה והרצון לבצע קפיצת מדרגה בתוכן ובתחום בכלל כחלק מהתהליך של פרויקט ההדגמה (הילה ויעל להרחבה)

המלצה חמה, ניתן כמה על מסעדות טובות שאני אוהב:
1. מסעדת עזבה (האהובה עלי עד מאוד) בכניסה המערבי לכפר ראמה למי שמצפין.
2. קפה וים - עגלת קפה מול שפיים בכניסה לשמורה - השמורה בכלל היא המקום המועדף עלי לשקיעות בארץ.
(גילוי נאות - חברים טובים מאוד שלי)
3. המחתרת התאילנדית - למרות שכל הפרדסיות פה יודעות שזה הכי טעים בעולם.

שנה טובה
❤️

# data[].attributes.headline
נפרדים משנת ה'תשפ"ב :)

# data[].attributes.subject
נפרדים משנת ה'תשפ"ב :)

# data[].attributes.body
היי חברים וחברות,
קבלו את השנה החולפת שלנו ב-59 שניות ומלא מספרים :)

יום חמישי היום :) ספרו ספרו איך עבר עליכם ועליכן השבוע האחרון של השנה באגמא האהובה!
וגם... משימה!!!! כתבו המלצה לפתיחת שנה חדשה בכל תחום שבא לכם ולכן :) אבל מניסיון אישי בבקשה...!
שנה טובה ומתוקה!

יעל